Théodore Bassing

Den Théodore (oder Theodor) Bassing, gebuer de 5. Januar 1867 zu Veianen, a gestuerwen de 17. Dezember 1926 an der Stad Lëtzebuerg, war e Veiner Lokalhistoriker a Schrëftsteller.Quell, wou net anescht uginn: Fiche Théodore Bassing op autroenlexikon.lu.

Den Théodore Bassing koum aus enger italieenescher Famill mam Numm Pasino, déi sech ufanks vum 19. Joerhonnert zu Veianen etabléiert hat. Hien huet d'Normalschoul gemaach fir Schoulmeeschter ze ginn, ma huet net an deem Beruff geschaftt, a gouf amplaz Gemengesekretär an Organist zu Veianen (1891 bis kuerz viru séngem Doud, 1926).

Hie war mat der Marie Arendt bestuet; d'Koppel hat siwe Kanner.BASSING, Théodore (Theodor) am Luxemburger Musiklexikon. melusinapress.lu (nogekuckt: 21.09.2024).

De Bassing huet sech säi Liewe laang mat der Geschicht vum Ourdall beschäftegt, a vill doriwwer publizéiert, ë. a. am Luxemburger Wort, an Ons Hémecht an an Der Fortschritt. Ausserdeem huet hien den Touristeguide Une Suisse en miniature ou Vianden et ses environs geschriwwen (1903) an e Buch iwwer d'Soen a Legenden aus der Géigend vu Veianen.

1976 hunn déi "Veiner Geschichtsfrënn" him e Monument direkt bei der Our opriichte gelooss, an der Strooss, déi no him genannt ass: rue Théodore-Bassing (L-9405). D'Monument gouf vun der Veiner Sculptrice Marie-Josée Kerschen realiséiert.

 Seng Publikatiounen 
 Bassing, Theodor, 1899. Beitrag zur Geschichte des Schlosses und der Herrschaft Falkenstein, in Ons Hémecht 5
 Bassing, Theodor, 1900. Die Männer- und Jünglingscongregation genannt Marianische Sodalität unter dem Titel: Himmelfahrt Mariä. 21 S., P. Worré-Mertens, Luxembourg.
 Bassing, Theodor, 1904. Sagen und Legenden der Stadt Vianden und ihrer nächsten Umgebung. 76 S., J. Schroell, Diekirch.
 Bassing, Theodor, 1914. Geschichte der Kommende, Komturei oder Kommanderie der kirchlich-militärischen Ritter-Orden der Tempelherren und Johanniter zu Roth bei Vianden. 46 S., Fr. Bourg-Bourger, Luxemburg.

 Kuckt och 
 Lëscht vu lëtzebuergesche Schrëftsteller

 Illustratiounen 

 Um Spaweck 

Kategorie:Gebuer 1867
Kategorie:Lëtzebuergesch Historiker
Kategorie:Gestuerwen 1926
Kategorie:Lëtzebuergesch Lokalhistoriker
Kategorie:Lëtzebuergesch Auteuren
Kategorie:Persounen, no deenen eng Struktur zu Lëtzebuerg genannt ass